《禅人写师真请赞 其二十二》
宋代·释慧远

松形鹤骨底村僧，鬼妒人嫌我亦憎。悬羊卖狗随时遣，栗棘金圈任跳吞。

忽然拶著东弗于逮，骑驴吃扑。蓦地拓开北郁单越，海涌波腾。

淮山两踞，拨火求冰。问渠西祖之道，何曾□□□□。

作者简介：释慧远，青原下八世，双泉郁禅师法嗣。住鼎州（今湖南常德）德山。事见《五灯会元》卷一五。今录诗二首。